CELEX: 62011CN0488
Language: sl
Date: 2011-09-23 00:00:00
Title: Zadeva C-488/11: Predlog za sprejetje predhodne odločbe, ki ga je vložilo Gerechtshof te Amsterdam (Nizozemska) 23. septembra 2011 – D. F. Asbeek Brusse & K. de Man Garabito proti Jahani BV

14.1.2012   
            
            
               SL
            
            
               Uradni list Evropske unije
            
            
               C 13/3
            
         Predlog za sprejetje predhodne odločbe, ki ga je vložilo Gerechtshof te Amsterdam (Nizozemska) 23. septembra 2011 – D. F. Asbeek Brusse & K. de Man Garabito proti Jahani BV
   (Zadeva C-488/11)
   2012/C 13/06
   Jezik postopka: nizozemščina
   
      Predložitveno sodišče
   
   Gerechtshof te Amsterdam
   
      Stranki v postopku v glavni stvari
   
   Tožeča stranka: D. F. Asbeek Brusse
   K. de Man Garabito
   Tožena stranka: Jahani BV
   
      Vprašanja za predhodno odločanje
   
   
               1.
            
            
               Ali je treba najemodajalca stanovanjskih prostorov, ki zasebniku da v najem stanovanje, šteti za prodajalca ali ponudnika storitev v smislu Direktive 93/13 (1)? Ali se za najemno pogodbo med poslovno dejavnim najemodajalcem in poslovno nedejavnim najemnikom uporablja ta direktiva?
            
         
               2.
            
            
               Ali to, da je treba člen 6 Direktive 93/13 šteti za normo, ki je enakovredna nacionalnim določbam, ki v nacionalnem pravnem redu veljajo za zavezujoče pravo, pomeni, da so v sporu med zasebniki nacionalne izvedbene določbe o zlorabnih klavzulah zavezujoč predpis, tako da je nacionalno sodišče na prvi in drugi stopnji pristojno in obvezano pogodbeno klavzulo po uradni dolžnosti (in zato tudi v delu, ki ni zajet z očitki) preizkusiti na podlagi nacionalnih izvedbenih določb in ugotoviti ničnost te klavzule, če ugotovi, da je klavzula zlorabna?
            
         
               3.
            
            
               Ali je združljivo s polnim učinkom prava Skupnosti, da nacionalno sodišče ne izključi uporabe klavzule o pogodbeni kazni, ki jo je treba šteti za nedovoljen pogoj v smislu Direktive 93/13, ampak pogodbeno kazen v skladu z nacionalnimi določbami zgolj zmanjša, če se je zasebnik sicer skliceval na pristojnost sodišča za zmanjšanje pogodbene kazni, ne pa na izpodbojnost klavzule?
            
         
      (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL L 95, str. 29).